
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par nekustamā īpašuma "Atpūtnieki", Briģu pagastā, Ludzas novadā, daļas pirkšanu valsts aizsardzības vajadzībām" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa.
Ministru kabineta 2018. gada 23. oktobra sēdes protokollēmums, Aizsardzības ministrijas informatīvais ziņojums "Par nekustamo īpašumu atsavināšanu valsts aizsardzības vajadzībām" (prot. Nr.49, 60. §, TA-2003-DV).
1.2. Mērķis
Mērķa apraksts
Ministru kabineta rīkojuma projekts sagatavots, lai atļautu Aizsardzības ministrijai atsavināt sabiedrības vajadzībām - militārās infrastruktūras attīstībai – juridiskai personai piederošu nekustamā īpašuma daļu Briģu pagastā, Ludzas novadā.
Spēkā stāšanās termiņš
-
1.3. Pašreizējā situācija, problēmas un risinājumi
Pašreizējā situācija
Ministru kabinets 2018. gada  23. oktobra sēdē ir konceptuāli atbalstījis nekustamo īpašumu atsavināšanu valsts aizsardzības vajadzībām un atļāvis Aizsardzības ministrijai (turpmāk – AM) uzsākt informatīvajā ziņojumā (dienesta vajadzībām) minēto fizisko un juridisko personu īpašumā esošo nekustamo īpašumu atsavināšanu atbilstoši Likumā noteiktajai kārtībai (prot. Nr. 49, 60. §, TA-2003-DV).
Saskaņā ar Ministru kabineta 2019. gada 7. maija rīkojumu Nr. 210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” apstiprinātajā valdības rīcības plānā tika noteikti pasākumi turpināt ilgtspējīgu Nacionālo bruņoto spēku spēju attīstību mobilizācijas un ugunsjaudas veicināšanai.
Plānots uzlabot Nacionālo bruņoto spēku komandvadības un pretgaisa aizsardzības spējas ar materiāltehnisko līdzekļu iegādēm un spēju trenēšanu mācībās. Īstenojot minētos pasākumus, ir pieņemts lēmums par militārās infrastruktūras izbūvi.
Nekustamais īpašums “Atpūtnieki”, Briģu pagastā, Ludzas novadā (kadastra numurs 68460020153) sastāv no 13 zemes vienībām, t.sk. atsavināšanai paredzētā zemes vienība (kadastra apzīmējums 68460050159) 0,8414 ha platībā un ir ierakstīts Briģu pagasta zemesgrāmatas nodalījumā Nr.100000164448 uz SIA “BRIGI MEŽS”, reģ.Nr.40003740938 (turpmāk – Īpašnieks) vārda.

Nekustamā īpašuma valsts kadastra informācijas sistēmā zemes vienībai (kadastra apzīmējums 68460050159) 0,8414 ha platībā reģistrēti sekojoši apgrūtinājumi: 1) ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0,0583 ha; 2) ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,0915 ha; 3) pierobeža- 0,8414 ha; 4) ekspluatācijas aizsargjoslas teritorija gar valsts reģionālajiem autoceļiem lauku apvidos – 0,0065 ha.
Saskaņā ar Likuma 18. pantu un MK 2011. gada 15. marta noteikumu Nr.204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – Noteikumi”) 13.punktu, 2019. gada 25. aprīlī Valsts aizsardzības militāro objektu un iepirkumu centrs (turpmāk – Centrs) Īpašniekam  nosūtīja paziņojumu Nr. NOS/2019-2867 (turpmāk – Paziņojums) par nekustamā īpašuma daļas atsavināšanas nepieciešamību.
Paziņojumā norādīta atsavināšanai paredzētā zemes vienības (kadastra apzīmējums 68460050075) daļa - 4,3542 ha platībā, kas saskaņā ar 2019. gada 23. janvāra Aizsardzības ministra izdoto pavēli Nr.11-P “Par nekustamo īpašumu atsavināšanu valsts aizsardzības vajadzībām saskaņā ar TA-2003-DV” un 2020. gada 30.aprīļa  AM pavēli Nr.15-P/IP “Par grozījumiem 2019. gada 23.janvāra pavēlē Nr.11-P” ir precizēta, to samazinot un nosakot - 0,7733 ha.
Ar 2020. gada 27. oktobra vēstuli Nr. NOS/2020-7213, Centrs ir informējis Īpašnieku par precizēto atsavināmo platību, un saņemta 2020. gada 30. oktobra Īpašnieka piekrišana (e-pasts) atsavināmās zemes vienības platībai.

Pamatojoties uz Ludzas novada pašvaldības 2022. gada 27. janvāra lēmumu, protokols Nr.2, 16.& “Par zemes ierīcības projekta apstiprināšanu” atsavināšanai plānotā daļa no zemes vienības ar kadastra apzīmējumu 68460050075, īstenojot zemes ierīcības projektu (veicot zemes kadastrālo uzmērīšanu) izveidota kā zemes vienība ar kadastra apzīmējumu 68460050159, ar instrumentāli uzmērīto platību 0,8414 ha.

Taisnīgas atlīdzības noteikšanas komisija (turpmāk – Komisija) 2022. gada 2. augusta sēdē (protokols Nr.12) izvērtēja sertificēta nekustamā īpašuma vērtētāja SIA “Eiroeksperts” 2022. gada 25. jūlija novērtējumu par nekustamā īpašuma “Atpūtnieki”, Briģu pagastā, Ludzas novadā (kadastra numurs 68460020153) daļas - zemes vienības (kadastra apzīmējums 68460050159) 0,8414 ha platībā, tirgus vērtību un iespējamo īpašniekam kompensējamo zaudējumu apmēru, kas Īpašniekam rastos saistībā ar nekustamā īpašuma daļas atsavināšanu.

Īpašnieks zaudējumus pierādošos dokumentus, kas būtu iekļaujami atlīdzībā Komisijai nav iesniedzis, Komisija zaudējumus nav konstatējusi un aprēķinājusi atlīdzību. Komisijas aprēķinātā atlīdzība par atsavināmo nekustamā īpašuma “Atpūtnieki”, Briģu pagastā, Ludzas novadā (kadastra numurs 68460020153) daļu ir 3000,00 euro, kas atbilst SIA “Eiroeksperts” noteiktajai nekustamā īpašuma daļas tirgus vērtībai.

Ar 2022. gada 3. augusta Centra vēstuli Nr. NOS/2022-4031(SIA “Eiroeksperts” novērtējuma kopija – pielikumā) Īpašnieks tika informēts par aprēķināto atlīdzību un uzaicināts piedalīties Komisijas sēdē atlīdzības izvērtēšanai.
Īpašnieka pilnvarotais pārstāvis (2020. gada 27. oktobra pilnvara, e-doc kopija) ar 2022. gada 22. augusta vēstuli ir informējis, ka piekrīt Komisijas aprēķinātai atlīdzībai un Komisijas sēdē nepiedalīsies, norādot, ka neizmantos iespēju iesniegt sevis izvēlēta sertificēta nekustamā īpašuma vērtētāja novērtējumu, bet Komisijas sēdē nepieciešams piedalīties sertificētam nekustamā īpašuma vērtētājam.

Komisija 2022. gada 7. septembra sēdē (protokols Nr.13) ir apstiprinājusi aprēķināto atlīdzību par nekustamā īpašuma “Atpūtnieki”, Briģu pagastā, Ludzas novadā (kadastra numurs 68460020153) daļu - sastāvā reģistrēto zemes vienību (kadastra apzīmējums 68460050159) 0,8414 ha platībā. Komisijas sēdē sertificēts nekustamā īpašuma vērtētājs nav piedalījies, jo saņemts Īpašnieka pilnvarotā pārstāvja e-pasts, ka piedalīšanās nav nepieciešama.

Pamatojoties uz Likuma 9. pantu un Noteikumu 36.1. apakšpunktu, AM ar 2022. gada 27. septembra lēmumu Nr.1/1-24.2/230, ir apstiprinājusi Komisijas aprēķināto taisnīgas atlīdzības apmēru.

Atbilstoši Noteikumu 2. punktam ar nekustamā īpašuma daļas atsavināšanu bijušajam īpašniekam nodarītie kompensējamie zaudējumi (notariālie izdevumi, valsts nodevas, kancelejas nodevas, citi izdevumi), kas var rasties pēc nekustamā īpašuma daļas atsavināšanas, tiks kompensēti to faktiskajā apmērā, pamatojoties uz atsavinātā nekustamā īpašuma daļas bijušā īpašnieka iesniegumu, kuram pievienoti dokumenti, kas apliecina zaudējumu apmēru.

Nekustamā īpašuma daļas Īpašniekam saskaņā ar Likuma 27. panta pirmajā un otrajā daļā noteikto ir tiesības apstrīdēt tiesā AM noteikto atlīdzības apmēru. Ja netiks noslēgts pirkuma līgums par atsavināmā nekustamā īpašuma daļas labprātīgu atsavināšanu, saskaņā ar Likuma 13. pantu tiks sagatavots likumprojekts par nekustamā īpašuma daļas piespiedu atsavināšanu sabiedrības vajadzībām.

 
Problēmas un risinājumi
Problēmas apraksts
Saskaņā ar Likuma 2. pantu valsts aizsardzības vajadzībām – militārās infrastruktūras izbūvei – ir nepieciešams atsavināt  juridiskai personai piederoša nekustamā īpašuma daļu un atsavināšana ir vienīgais veids šī mērķa sasniegšanai.
Risinājuma apraksts
Ministru kabineta rīkojuma projekts paredz atsavināt nekustamā īpašuma “Atpūtnieki”, Briģu pagastā, Ludzas novadā (kadastra numurs 68460020153) daļu - zemes vienību (kadastra apzīmējums 68460050159) 0,8414 ha platībā.

AM īpašuma tiesības uz atsavināmā nekustamā īpašuma daļu normatīvajos aktos noteiktajā kārtībā nostiprinās zemesgrāmatā uz valsts vārda AM personā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Jā
Apraksts
Taisnīga atlīdzība par nekustamā īpašuma daļu aprēķināta un apstiprināta, ievērojot normatīvajos aktos noteikto kārtību.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Rīkojuma projekta izstrādes procesā ir izmantoti dokumenti, kas satur fizisko personu datus. Datu apstrāde ir nepieciešama, lai izpildītu uzdevumu, ko AM veic sabiedrības interesēs, lai nodrošinātu MK rīkojuma projekta par nekustamā īpašuma daļas atsavināšanu valsts aizsardzības uzdevumu īstenošanai pilnvērtīgu sagatavošanu, izvērtētu nekustamā īpašuma daļas atsavināšanas tiesisko pamatu, tā atbilstību normatīvajiem aktiem un dokumentiem, tādējādi nodrošinot, ka tiek aizsargātas visu nekustamā īpašuma daļas atsavināšanā iesaistīto pušu tiesības.
Fizisko personu datus saturošie dokumenti paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas pilnvērtīgu izvērtējumu.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekts tiks īstenots (nekustamā īpašuma daļas atsavināšana sabiedrības vajadzībām, īpašuma tiesību nostiprināšana zemesgrāmatā uz valsts vārda AM personā, nekustamā īpašuma daļas bijušajam īpašniekam nodarīto kompensējamo zaudējumu segšana) no AM piešķirtajiem valsts budžeta līdzekļiem budžeta programmai 33.00.00 “Aizsardzības īpašumu pārvaldīšana”.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Aizsardzības ministrija, Valsts aizsardzības militāro objektu un iepirkumu centrs
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Projekts šo jomu neskar
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Aizsardzības ministrija
Valsts aizsardzības militāro objektu un iepirkumu centrs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

